open-index/open-wikipedia-markdown huggingface dataset:
Frityr

**Frityr**, ofte kalt **frityrolje**, er fett, smult eller matoljer som blir brukt til fritering eller frityrbehandling, det vil si steking eller koking av mat i oljer med temperatur rundt 180 °C. Frityroljer kan være laget av fett fra mais, raps, soyabønner, palmeoljer, solsikkekjerner, peanøtt og annet.

## Frityrolje som biodrivstoff
Brukt frityrolje kan brukes som drivstoff på dieselmotorer. Dette har blitt testet på det amerikanske fjernsynsprogrammet Mythbusters som sendes på Discovery Channel. Det viste seg at biodiesel av vanlig filtrert frityrolje var nesten like effektivt som vanlig petroleumsdiesel.

## Se også
*Fritering
*Matolje
Cantharidin

**Cantharidin** er et svært giftig kjemisk stoff som kan utvinnes av mange arter av plasterbiller, særlig av arten spansk flue, *Lytta vesicatoria*. Det er dette stoffet som kalles **spansk flue** og (feilaktig) tilskrives en seksuelt opphissende virkning hos menn. 

Cantharidin ble først isolert av Pierre Robiquet i 1810. Den er luktfri, farveløs og fast ved romtemperatur. Den er et sekret som den mannlige oljebillen utskiller under forplantningen og overgis til den kvinnelige. Etterpå dekker hun sine egg med det som et forsvar. Man vet ikke ennå helt hvordan biosyntesen går for seg. 

Dersom menn tar til seg cantharidin, vil det når stoffet behandles av nyrene irritere urinveien og forårsaker sterk oppsvulming, men dette er svært smertefullt og ikke ledsaget av noen seksuell opphisselse.

I utblandet tilstand kan stoffet benyttes for å fjerne vorter og tatoveringer. Det kan også benyttes for små papuler av *[[Molluscum contagiosum]]*.  Stoffet kan være dødelig også i relativt små doser for mennesker hvis det fordøyes. Dette gjør bruk av canthadarin som afrodisium svært farlig.

## Eksterne lenker
* Cantharidin 
* Molecule of the Month
Spansk flue

Med **spansk flue** kan det siktes til

*billearten spansk flue
*det giftige kjemiske stoffet cantharidin som utvinnes av nevnte bille, og feilaktig tillegges afrodisiske egenskaper
*Forviklingskomedien Den spanske flue
Madeiras flagg

**Madeiras flagg** ble vedtatt av Madeiras selvstyremyndigheter to år etter at øygruppen fikk status som autonom region innen Republikken Portugal. Flagget ble innført 12. september 1978. 

## Utforming og symbolikk
Flagget er delt i tre felter i blått, gult og blått. I midten står det røde og hvite korset til Kristusordenen (også kjent som Kristusridderne). 

Korset er til minne om Henrik Sjøfareren (1394–1460), prins av Portugal og den som støttet de første portugisiske oppdagelsesferdene langs Afrikas vestkyst. Madeira ble oppdaget og kolonisert i 1419, da som en del av de store sjøreisene portugiserne la ut på. Den blå fargen i flagget symboliserer havet som omgir øyene, mens den gule fargen står for Madeira selv. 

## Referanser
Matolje

**Matoljer** er forskjellige organiske oljer som blir brukt til å lage mat, både som tilsetningsstoff og ingrediens og under tilberedningen, for eksempel steking. 

*Vegetabilske* matoljer framstilles av fettstoffer fra planteriket, for eksempel fra oliven, peanøtter, soya, solsikker, raps, mais, druekjerner, bomullsfrø og kopra (kokosmasse), mens *animalske* oljer kommer fra dyreriket og kan være fiske- og hvaloljer. De ulike matoljene inneholder forskjellige typer fettsyrer i ulike mengder.

## Raffinering
Kaldpressede oljer er oljer som har beholdt det meste av sin opprinnelige kvalitet og næringsstoffer i utvinningsprosessen. Varmpressede oljer (også kalt raffinerte oljer) er oljer som er blitt varmet opp og deretter presset og filtrert. Dette reduserer til en viss grad innholdet av næringsstoffer, plantesteroler og smak. Ekstraherte oljer er i tillegg til raffinering, tilsatt kjemikalier for å utnytte råmaterialet maksimalt, noe som reduserer næringsstoffer og smak ytterligere.

## Fettsyrer
For matolje og matfett kommer ofte sunnhet i fokus. Det viktigste stikkordet er balansen mellom omega-3 og -6 fettsyrene. Det beste forholdet er 2:1. De gode fettsyrene er helsebringende og regulerer blodtrykk og immunforsvaret. Andre sanseorganer blir også positivt påvirket av omega-3 og -6, som f.eks hjernen og synet. Omega-6 er i utgangspunktet ganske helseskadelig, men blir nøytralisert av omega-3. Omega-3 finnes spesielt i fisk, skalldyr og planter.

For sunn matlaging mener noen at man bør unngå mye mettet fett. Enumettet og flerumettet fett bør derimot aktivt brukes i matlaging, for å få en viss tilføring av egenskapene nevnt over. Flerumettet fett er sunt, men man bør ikke få i seg for mye av dette fettet. Den rette sammensetningen av fettsyrene kan oppnås med en kombinasjon av olivenolje, rapsolje og meierismør i matlagingen. 

Rapsolje har det laveste innholdet av det mettede fettet (7 %), så kommer solsikkeolje, maisolje, olivenolje og soyaolje (alle verdiene ligger mellom 10 % og 16 %). Kokosolje har til sammenligning hele 90 % mettet fett.

Olivenolje har høyest innhold av det enumettede fettet (75 %); rapsolje har 60 % og maisolje 27 %. Solsikkeolje har mest flerumettet fett (65 %); soyaolje har 61 % og maisolje 60 %. Rapsolje har 33 %, og olivenolje har 10 %, og begge to kommer ett godt stykke ned på lista.

## Matlaging
En hovedregel er at kaldpresset olje bør brukes til salater og dressinger og bør til en viss grad skånes for høye temperaturer, som steking. 

Olivenolje, rapsolje, soyaolje og solsikkeolje er oljer som godt kan benyttes til steking, men det forutsetter at steketemperaturen ikke blir for høy. 

Frityrsteking krever høy temperatur. Da bør oljer med mer mettet fett benyttes. Det er omdiskutert hvorvidt slikt mettet fett er sunt eller usunt.

## Se også
* Olivenolje
* Druekjerneolje
* Rapsolje
* Smørolje
* Oljevekster
* Fett
* Frityr
* Glyserol
* Ernæring
Vegetabilsk olje

**Vegetabilsk olje** er olje som er ekstrahert fra planter ved at lipider er presset ut av planten.
Oljer kan også ekstraheres fra planter ved å løse opp deler av plantene i vann eller annet løsningsmiddel, og destillering av oljen. Oljer ekstrahert på denne måten kalles eterisk olje. Oljer fremstilles også ved å smelte deler av planten i en baseolje – maserasjon.

Vegetabilske oljer kan klassifiseres på flere måter, for eksempel:
* Ved kilde: mest, men ikke all vegetabilsk olje er ekstrahert fra frukt eller frø av planter.
* Ved anvendelse: oljer fra planter brukes i matolje, til drivstoff, til kosmetikk, til medisin og til andre industrielle formål.
Vegetabilske oljer er gruppert under i vanlige bruksområder:

* Matoljer
* Vegetabilske oljer i legemidler og helseprodukter
* Oljer til biodrivstoff
* Linoljer
* Andre oljer

## Referanser


## Se også
* Liste over vegetabilske oljer
Ceutas flagg

**Ceutas flagg** vitner om at denne spanske eksklaven opprinnelig var en portugisisk by. Flaggduken er delt i svart og hvitt på samme måte som Lisboas flagg og har en variant av Portugals riksvåpen i midten. Ceuta ble erobret av portugiserne på begynnelsen av 1400-tallet, men byen ble beholdt av Spania da Portugal brøt ut av unionen og ble selvstendig i 1640. 

Ceutas flagg kan også benyttes uten våpenskjold. Det ble sist fastsatt ved lov av 13. mars 1995. 

## Referanser
Melillas flagg

**[[Melilla]]s flagg** er blått og har byens tradisjonelle våpenskjold i midten av duken. Våpenet viser to kurver som det kommer slanger ut av, det hele innenfor en bord som viser Castillas borg og Léons løve. Skjoldet flankeres av et annet spansk rikssymbol, herkulessøylene. Disse er også å finne i Spanias riksvåpen. Flagget ble fastsatt ved lov av 13. mars 1995.
Stortorvet

**Stortorvet** eller **Stortorget** kan være:

## Norge
* Stortorvet (Fredrikstad)
* Stortorget (Hamar)
* Stortorvet (Kongsberg)
* Stortorget (Lillehammer)
* Stortorvet (Oslo)
* Stortorget (Tromsø)

## Sverige
* Stortorget (Stockholm)
Liese Prokop

**Liese Prokop** (født 27. mars 1941 i Wien, død 31. desember 2006 i Sankt Pölten; født **Liese Sykora**) var en østerriksk politiker (ÖVP), som frem til sin død var innenriksminister i Østerrike. Før hun ble politiker var hun en dyktig mangekampsutøver, og vant bl.a. sølvmedalje under OL i Mexico i 1968, satte en verdensrekord i 1969 og ble europamester i Athen samme år.

Etter idrettskarrièren ble hun innvalgt i delstatsparlamentet i Niederösterreich for det konservative partiet. Hun ble minister i delstatsregjeringen fra 1981 og hadde ansvaret for sports- og familiepolitikk. Fra 1992 var hun viseguvernør.

Etter Ernst Strassers overraskende avgang som innenriksminister ble Liese Prokop 22. desember 2004 utnevnt til hans etterfølger.

Prokop førte en streng «lov og orden»-politikk og ble av noen grupper kritisert for sin holdning til rasisme og menneskerettsbrudd innen hennes ansvarsområde, som f.eks. da fire polititjenestemenn mishandlet gambieren «Bakary J.». Asyl- og innvandringslovgivningen ble skjerpet i hennes tid som innenriksminister

Nyttårsaften 2006 døde Prokop helt uventet på grunn av aorta-disseksjon.

Hun var gift med treneren Gunnar Prokop og hadde to sønner og en datter, håndballspilleren Karin Prokop. Hun var søster av friidrettsutøveren Maria Sykora og tante til den tidligere alpinisten og senere sportsjournalisten Thomas Sykora.

## OL-medaljer
*  1968  Mexico by -  Sølv i friidrett, femkamp damer  Østerrike

## Referanser


## Eksterne lenker
* 
*
Fred Stolle

**Frederick Sydney Stolle** (1938–2025) var en australsk tennisspiller. 

Stolle var på 1960-tallet en av verdens beste tennisspillere og i 1964 og 1966 var han nummer to på rankingen over amatører. Han ble profesjonell tennisspiller i 1967. Han var mest fremgangsrik i double og han vant 15 Grand Slam-titler i double- og mixed-doubleturneringer sammen med Bob Hewitt, Roy Emerson, Ken Rosewall, Margaret Smith Court og Lesley Turner Bowrey.

Stolle var også en flink singlespiller og vant Franske mesterskapet i 1965 da han beseiret sin landsmann Tony Roche med 3-6, 6-0, 6-2, 6-3 i finalen. I 1966 kom han som useeded til finale i Amerikanske mesterskapet og han vant sin andre GS-tittel i single gjennom å vinne over John Newcombe med 4-6, 12-10, 6-3, 6-4.

Stolle lyktes aldri å vinne single-turneringen i Wimbledon til tross for at han var i finalen tre år på rad. I 1963 tapte han til amerikanske Chuck McKinley og i 1964 og 1965 ble det finaletapt mot Roy Emerson. Skjebnen å tape tre singlefinaler på rad i Wimbledon deler han med den tyske baronen Gottfried von Cramm og den britiske tennisspilleren Herbert Lawford.

Stolle deltok også på det australske Davis Cup-laget i 1964–66, han spilte 13 Davis Cup-kamper hvorav han vant 10.

Fred Stolle ble i 1985 opptatt i International Tennis Hall of Fame.

## Grand Slam- titler
*  **[[Australian Open|Australske mesterskapet/Australian Open]]:**
** Mixed double – 1962 (sammen med Lesley Turner Bowrey) 
** Double herre – 1963 (sammen med Bob Hewitt)
** Double herre – 1964 (sammen med Bob Hewitt)
** Double herre – 1966 (sammen med Roy Emerson)
** Mixed double – 1969 (sammen med Ann Haydon Jones)

*  **[[French Open|Franske mesterskapet/French Open]]:**
** Single herrer – 1965 (han beseiret Tony Roche med 3-6 6-0 6-2 6-3 i finalen)
** Double herrer – 1965 (sammen med Roy Emerson)
** Double herre – 1968 (sammen med Ken Rosewall)

*  **[[Wimbledon (tennis)|Wimbledon]]:**
** Mixed double – 1961 (sammen med Lesley Turner)
** Double herre – 1962 (sammen med Bob Hewitt)
** Double herre – 1964 (sammen med Bob Hewitt)
** Mixed double – 1964 (sammen med Lesley Turner)
** Mixed double – 1969 (sammen med Ann Haydon-Jones)

*  **[[US Open (tennis)|Amerikanske mesterskapet/US Open]]**
** Double herre – 1965 (sammen med Roy Emerson)
** Single herrer – 1966 (han beseiret John Newcombe med 4-6 12-10 6-3 6-4 i finalen)
** Double herre – 1966 (sammen med Roy Emerson)
** Double herre – 1969 (sammen med Ken Rosewall)

## Referanser


## Eksterne lenker
*
Inger Dag Steen

**Inger Dag Steen** (1933–2019) var en norsk tekstilkunstner og politiker (SV).

Dag Steen var utdannet ved tekstillinja ved Statens håndverks- og kunstindustriskole 1951-1955.

Hun blei innvalgt på Stortinget for SV i Vestfold i 1989 og satt én periode og var medlem av landbrukskomiteen. Før dette var hun medlem av Sandefjord bystyre i fem perioder fra 1967 til 1989 (ikke 1979–83). Hun var tilbake i bystyret fra 2003 til 2007. I Vestfold fylkesting satt hun fra 1983 til 1989. Hun hadde også en rekke andre kommunale og fylkeskommunale verv.

Dag Steen hadde flere tillitsverv i organisasjonslivet, både innen bildekunst og politikk (Nei til EU, Forum for utvikling og miljø, SV). Hun var leder i Vestfold bonde- og småbrukarlag fra 1997 til 2002. Fra 2000 til 2002 var hun også styremedlem i Norsk Bonde- og Småbrukarlag. Hun var æresmedlem i Norsk Bonde- og Småbrukerlag (2006).

Dag Steen ble tildelt Kongens fortjenstmedalje i sølv i 2007.

Inger Dag Steen var gift med bildehoggeren Knut Steen (1924-2011).

## Referanser


## Eksterne lenker
*
Paternoster Square

**Paternoster Square** er en plass i sentrale London, like ved St Paul's Cathedral. Fra plassen fører gågata Paternoster Row til St. Paul's undergrunnsstasjon. Navnet kommer fra kannikene som i middelalderen vandra langs de trange smugene omkring St Paul's og sang sine paternoster.

Paternoster Row var fra 1400-tallet sentrum for Londons bokhandel- og forlagsvirksomhet, og var også kjent for sine mange puber og kaffehus. Området ble totalt ødelagt av tyske bomber under Blitzen i 1940-41.

Mellom 1961 og 1967 ble hele området mellom St Paul's Churchyard og Newgate Street gjenreist i tidas brutalistiske stil, under ledelse av arkitekten William Graham Holford. Den nye Paternoster Square ble umåtelig upopulær, med sine grove betongfasader like ved byens viktigste turistattraksjon.

Utover på 1980-tallet ble det vanskeligere og vanskeligere å få fylt opp lokalene med leietakere, og det ble i de følgende åra lansert mange planer for en ombygging. I 1996 ble omsider en plan utarbeidd av arkitekten William Whitfield satt ut i livet, og i 2003 sto nye Paternoster Square ferdig. Løsningen har fått allmenn tilslutning på grunn av sin harmoniske arkitektur. Tegl og naturstein er brukt i stor grad, og Christopher Wrens kapittelhus for St Paul's er inkorporert i det nye på en heldig måte. Fra den sentrale piazzaen er det lagt gågater gjennom bygningskroppene på en funksjonell og logisk måte, som samtidig tar hensyn til nærheten til katedralen. Den gamle Temple Bar har også funnet sin plass i helheten, etter å ha oppholdt seg mer enn hundre år utafor London. Den mest iøynefallende skulpturen på Paternoster Square er den 23 m høye søylen midt på piazzaen, tegna av arkitektfirmaet Whitfield Partners. Den er bygd i portlandkalkstein i korintisk stil, og toppes av en forgylt bronseurne med flammer.

Kritikere kaller arkitekturen banal, og hevder at mangelen på boliger gjør at gågatene og de mange barene og restaurantene vil ligge som utdødd utenom kontortid og turistenes høysesong.

## Eksterne lenker
* 
* Paternoster Square Offisiell hjemmeside for Paternoster Square
Saint-Pierre og Miquelons flagg

**[[Saint-Pierre og Miquelon]]s flagg** viser gjennom de ulike feltene øygruppens historie og innbyggernes opprinnelse. Hovedfeltet i flaggets frie ende er blått og viser et skip av spansk 1500-tallstype i gult. Dette skal symbolisere at Saint-Pierre og Miquelon ble erklært som tilhørende den franske krone av Jacques Cartier i 1535. De tre feltene langs stangsiden av flagget viser hvorfra øyenes første kolonister og innbyggere kom fra. Øverst vises Baskerlands flagg, for de baskiske innvandrerne. Deretter står et hermelinsfelt for Bretagne og bretonerne som kom til øyene. Nederst står to gule løver på rødt felt. Dette er Normandies gamle våpen og visert til at også mange fra denne franske regionen reiste over havet til fiskebankene utenfor Canada og bosatte seg på Saint-Pierre og Miquelon.

Flagget er ikke offisielt vedtatt. Ettersom øyene tilhører Frankrike, er også Frankrikes flagg offisielt flagg for Saint-Pierre og Miquelon som *Collectivité territoriale*.
Guadeloupes flagg

**Guadeloupes flagg**. Guadeloupe er et fransk departement og fører dermed den franske trikoloren på lik linje med alle andre departementer. Øyas regionråd (*Conseil Régional*) fører for sin del et hvitt flagg med regionrådets logo i midten. Ut over dette benyttes et uoffisielt flagg basert på øyas våpenskjold. Dette har et svart hovedfelt med gul sol og grøn rørsukkerstilk, og et blått øvre felt med tre gule liljer. Dette siste visert til Frankrike da tre gule liljer på blå bunn var Frankrikes merke før revolusjonen.
Martiniques flagg

**Martiniques flagg** er den franske trikoloren, ettersom Martinique er et fransk departement og fører dette på lik linje med alle andre departementer. Øyas regionråd (*Conseil Régional*) og departementsråd fører hver sine flagg der de respektive logoer er satt på hvit duk. Martiniques røde, grønne og svarte flagg ble tatt i bruk fra 2. februar 2023.

## Martiniques tidligere uoffisielle flagg
Ut over trikoloren ble det frem til februar 2023 benyttet et tradisjonelt, men uoffisielt flagg for Martinique. Dette var basert på Frankrikes gamle handelsflagg: Blå duk med hvitt kors. I tillegg sitter en L-formet hvit slange i hvert av dukens fire felter. Flagget ble til i 1766, da som særlig handelsflagg for de franske koloniene Martinique og Saint Lucia.

## Eksterne lenker
* Martinique (France, Overseas Department)
Piken med svovelstikkene

**«Piken med svovelstikkene»** er en av Hans Christian Andersens mest kjente noveller. Eventyret ble gitt ut i 1848 som en del av Andersens femte bind med *Nye eventyr*, under den danske originaltittelen *«Den Lille Pige med Svovlstikkerne»*.

## Handling

«Piken med svovelstikkene» er et sentimentalt, tragisk og romantisk eventyr om en fattig pike som går barbent i byen på nyttårsaften for å selge svovelstikker. Ingen vil kjøpe, og den vesle jenta ser hvordan nyttårsfeiringen pågår inne i husene mens hun selv står utenfor og fryser. Hun tør ikke gå hjem av frykt for juling når hun ikke har klart å selge en eneste stikke. Hun kryper derfor sammen mellom to hus og tenner fyrstikkene for å varme seg. I ilden ser hun vakre syner, mat, varme og familieliv. Men bildene forsvinner straks ilden slukner. Da hun ser sin døde mormor, ber jenta henne om å ta henne med seg. I iveren tenner piken alle svovelstikkene for at mormoren ikke skal forsvinne. Da tar mormoren pikens hånd og flyr mot himmelen. Morgenen etter blir den lille piken funnet død og ihjelfrosset, med røde kinn og et smil på leppene. Alle synes det er tragisk, men ingen forstår hvilken glede hun har hatt rett før hun døde.

## Media

Det er laget flere filmer, deriblant en stumfilm av den skotske filmpioneren James Williamson (1855–1933) i 1902, musikaler og teateroppsetninger som bygger på eventyret. I Norge er fortellingen blant annet kjent som fjernsynsfortelling med skuespilleren Per Aabel som forteller, sendt i NRK på nyttårsaften. David Langs *The Little Match Girl Passion* vant Pulitzer-prisen for musikk i 2008.


File:Bertall ill La Petite Fille et les allumettes.png|«Piken med svovelstikkene» (*La Petite Fille et les allumettes*) illustrert av den franske tegneren Bertall (Charles Albert d’Arnoux, 1820–1882)
File:Page 187 illustration in fairy tales of Andersen (Stratton).png|Eventyret illustrert av den britiske bokillustratøren Helen Stratton (1867–1961) i 1899
File:Plate facing page 406 of Fairy tales and stories (Andersen, Tegner).png|Eventyret illustrert av den danske tegneren Hans Tegner (1853–1932)


## Referanser


## Eksterne lenker
* 
* Den lille Pige med Svovlstikkerne – hele eventyret på dansk
Cannon Street

**Cannon Street** er ei gate i City of London. Gata går østover fra St Paul's Cathedral, forbi Mansion House undergrunnsstasjon og Cannon Street stasjon til Monument undergrunnsstasjon. Navnet er en forvanskning av *Candelwrithe Street*, og viser til lysestøperne som helt fra 1100-tallet holdt til i denne gata.

Etter at jernbanestasjonen med samme navn ble bygd i 1860-åra, utvikla Cannon Street seg til ei viktig forretningsgate i City, spesialisert på bomullsvarer og andre tekstiler.

I en nisje i veggen på nr. 111 ligger den kjente London Stone, etter tidligere å ha vært innmurt i kirka St Swithun's på samme sted.
Den kuriske bukten

**Den kuriske bukten**  (eller lagune, litauisk: *Kuršių marios*, tysk: *Kurisches Haff*, russisk: *Kуршский залив*) er skilt fra Østersjøen ved Den kuriske halvøy og er innenfor Litauens og Russlands territorium. Den har navnet fra det gamle landskapsnavnet Kurland som omfattet hele området mellom Rigabukten og det tidligere Königsberg. Den sørlige delen utgjør den russiske enklaven Kaliningrad. Området rundt bukta var det historiske området til kuronierne og gammelprøysserne.

Flere elver renner ut i bukten. Størst er Nemunas som munner ut  ved havnebyen Klaipėda, hvor det er en smal passasje fra bukten og ut i Østersjøen. Mindre elver er Nemunas' sideelver Dange og Minija, og Deima, et sideløp til Pregolja.

I eldre norsk litteratur finnes bukten også omtalt som det kuriske hav og Memelbukta.

## Referanser
Maistang

**Maistang**, **maitre** eller **maibøk** er et løvtre, en høy stang eller lang staur som blir dekorert og reist på et sentralt sted til festlige markeringer om våren og forsommeren, for eksempel på valborgsaften, i pinsen, til den tradisjonelle maifesten eller midtsommer. Skikken med maistang er lite kjent i Norge, der den aldri har vunnet innpass. Den er imidlertid vanlig i ulike regionale varianter i  Danmark og Sverige, ikke minst til feiringen av svenskenes *Midtsommarafton* (sankthansaften). I eldre tid er maistenger kjent fra store deler av Europa.

Opprinnelig var maifesten en frukbarhetsfest for å prise vårens og sommerens vekstperiode. Markeringen har også en sterk tilknytning til at den er en ungdomsfest.

## Tradisjoner

En majstang lages gjerne av lønn eller bjørk, utstyres med en eller flere tverrstenger og pyntes med blomsterkranser, flagg, bånd og liknende. Forstavelsen «mai-» skal opprinnelig bety omtrent 'grønne kvister' og verbet «å maie» å pynte med slike.

Skikken har røtter i førkristen hedendom knyttet til germansk og norrøn mytologi. Bruken av maistang har derfor tradisjonelt gjeldt land preget av germanske stammer i folkevandringstiden etter Romerrikets fall, også Spania, Frankrike og Italia. I dag er skikken mest populær i Sverige, Finland, Tyskland, Østerrike, England, Tsjekkia, Ungarn og Slovakia i forbindelse med festivaler og feiringer knyttet til våren, maidager, skotske *beltane* og sommersolverv.

### I Sverige og Danmark
I Sverige og svensktalende områder i Finland blir maistenger mange steder reist til *Midsommarsafton* (svenskenes sankthansaften og sommerfest). Maistangen kalles da *midtsommarstång*. I svensk tradisjon er det vanlig med ringdanser omkring midtsommerstangen, der en vekselvis danser og gjør bevegelser som etterlikner det man synger om, for eksempel om hoppende frosker til den populære *Små grodorna* («små froskene»). I dag er ringdansene mest populære blant barn. Ellers er det leker og festing til langt på natt.

Maistangen på dansk område, altså i Danmark og de tidligere danske besittelsene i Sverige, blir oftest kombinert med en skikk «å føre sommer i by» og sang av maiviser. Dette skjer vanligvis 1. mai. Danske kunne tidligere også reise maibøk til valborgsaften eller ved pinsetider da det samtidig kunne velges maigreve og maigrevinne. Det har også vært en viss konkurranse mellom de ulike landsbyene der en river ned eller fjerner de andres maistang.

### Symbolikk





## Referanser


## Eksterne lenker
*
Réunions flagg

**Réunions flagg**. Réunion er et fransk departement og fører dermed den franske trikoloren på lik linje med alle andre departementer.

De lokale myndighetene vedtok i 2013 et regionflagg – Lö Mavéli – som viser en stilisert profil av en vulkan i rødt med fem gule solstråler.

## Eksterne lenker
* Reunion (France, Overseas Department and Region) fra FOTW
* Reunion (France): Flag proposals fra FOTW
* Reunion; worldstatesmen.org
Lagune

**Lagune** (fra italiensk *laguna*, av latin *lacuna*, «fordypning, hull; vannfylt fordypning») er grunne bukter som er blitt avstengt fra havet geologisk ved smale landtunger, gjerne av koraller som da kalles atoller, eller ved sand, gjerne ved langgrunne kyster eller ved elvedeltaer som for eksempel Nilen-deltaet og Podeltaet.

Laguner har også blitt identifisert som forekommende på kystlinjer med blandet sand og grus. Det er en overlapping mellom vannmasser klassifisert som kystlaguner og vannmasser klassifisert som elvemunninger. Laguner er vanlige kysttrekk rundt om i mange deler av verden. Andre eksempler er lagunene ved Venezia, samt Wisłalagunen og Den kuriske bukten, hvor henholdsvis Wisła og Nemunas renner ut. Laguner som er skapt av elvedeltaer vil etter hvert bli fylt av  sand og slam fra elven og vil gå over til å bli et lavt og flatt landområde med en rekke elveløp gjennom, slik som ved utløpet av Mississippi ved New Orleans.

## Bilder

Fil:Boraboraluft gerade.jpg|Flyfoto av Bora Bora i Fransk Polynesia
Fil:Kivalina Alaska aerial view.jpg|Flyfoto av Kivalina i Alaska sett fra nordvest
Fil:Blue Lagoon,Nusa Lembongan-Bali.jpg|Nusa Lembongan Lagoon i Bali, Indonesia
Fil:Island lagoon in Bacuit Bay, El Nido, Palawan, Philippines.jpg|Bacuitbukten i El Nido i Filippinene


## Se også
* Lakune

## Referanser


## Eksterne lenker
*
London Stone

**London Stone** er en stein som befinner seg i nr. 111 Cannon Street i City of London.

Steinen sies å være det nullpunktet som romerne målte alle avstander i Britannia ut fra, men sagnet forteller også at steinen var en hedensk helligdom. I middelalderen ble steinen et symbol på byens uavhengighet, der folk samla seg for å diskutere viktige saker, eder ble sverget, avtaler sluttet og lover forkynt. Steinen skal også ha vært større enn den er i dag.

Steinen befant seg opprinnelig i gata, før den ble innmurt i St Swithun's kirke. Kirka ble ødelagt av tyske bomber under krigen, men steinen kom ikke til skade. I dag ligger den i en nisje i veggen på en sportsforretning rett overfor Cannon Street stasjon. Det foreligger planer for en ombygging av bygningen, og i den forbindelse diskuteres det om steinen skal flyttes til Museum of London.

## Eksterne lenker

* BBC/ BBC om London Stone
* Modern Antiquarian
Queen Victoria Street

**Queen Victoria Street** kan vise til:

*Queen Victoria Street (Hongkong)
*Queen Victoria Street (London)
Dorisk

**Dorisk** kan hentyde til flere forskjellige artikler:

* Dorere – betegnelse for en av de antikkens greske hovedstammer
* Dorisk (dialekt) – en dialekt av oldgresk
* Dorisk søyleorden – en bestemt slags søyle i antikkens greske arkitektur
* Dorisk skala – en av kirketoneartene
Jonisk

**Jonisk** eller **Ionisk** kan hentyde til flere forskjellige artikler:

Fra gresk Ίωνες:
* **[[Jonere]]** – betegnelse for en av de antikkens greske hovedstammer
* **[[Jonia]]** – en antikk gresk region i det nåværende Tyrkia
* **[[Jonisk gresk]]** – en dialekt av gammelgresk
* **[[Jonisk søyleorden]]** – en bestemt slags søyle i antikkens greske arkitektur
* **[[Jonisk skala]]** – en av kirketoneartene

Fra gresk Ιόνιος:
* **[[Det joniske hav]]** – havet mellom Hellas, Albania og Italia
* **[[De joniske øyer]]** – øyene i dette havet

Annet:
* **[[Ionisk røykvarsler]]**
* som har med **[[ion]]er** å gjøre
Queen Victoria Street (London)

:*Se også [[Queen Victoria Street|Queen Victoria Street (andre betydninger)*]]

**Queen Victoria Street** er ei gate i City of London. Den går østover fra Blackfriars stasjon forbi Mansion House undergrunnsstasjon til Bank undergrunnsstasjon. Den er oppkalt etter den britiske dronning Victoria.

Gata går gjennom deler av London som har vært bebygd fra lang tid tilbake. Under utgravninger før bygging av Bucklersbury House i nr. 11 midt på 1950-tallet ble ruinene etter et romersk Mithras-tempel avdekka, bygd ved bredden av Walbrook, en for lengst overbygd sidelev til Themsen.

Flere kirker ligger langs Queen Victoria Street, blant andre St Andrew-by-the Wardrobe ved Blackfriars og St Nicholas Cole Abbey.

I nr. 130 er College of Arms, Englands heroldsmyndigheten. Nr. 101 er Frelsesarmeens hovedkvarter.

Gatan må ikke forveksles med en annen gate i City of Westminster, som heter *Victoria Street* og går østover fra Victoria stasjon til Parliament Square.
Anguillas flagg

**Anguillas flagg** er en britisk *Blue ensign* med territoriets våpen i flaggets frie ende. Våpenet viser tre røde delfiner i ring mot hvit bakgrunn og under dette en lys blå skjoldfot. De tre delfinene skal symbolisere samhold og styrke, mens skjoldfoten skal representere Det karibiske hav som omgir Anguilla. Flagget ble innført 30. mai 1990. Anguilla fører ikke eget handelsflagg.

Flagget er basert på et tidligere flagg som bare viste motivet i våpenskjoldet. Dette ble innført i 1967 da Anguilla motsatte seg å bli forent med Saint Kitts og Nevis. Bruken av dette flagget har fortsatt siden, men da som uoffisielt flagg.

## Guvernørens flagg
Guvernøren, koloniens øverste myndighet og kronens representant, fører eget flagg etter samme modell som øvrige guvernørflagg i britiske besittelser. Det vil si det britiske unionsflagget med koloniens våpenskjold omgitt av en krans i midten. 

## Litteratur
*Graham Bartram: *British Flags and Emblems*, 2004
**BR20 Flags of all nations*, 1989 Edition, 1999 Revision, Ministry of Defence, 1999

## Eksterne lenker
* ''Anguilla's National Flag'' fra offisielle hjemmesider
Mansion House (London)

**Mansion House** er den offisielle residensen til Lord Mayor of London (overborgermesteren). Mansion House brukes i en del seremonielle sammenhenger for City of London, blant annet den årlige talen av Storbritannias finansminister om rikets økonomiske tilstand, hans «Mansion House-tale». Guildhall er et annet møtested for viktige funksjoner.

Bygningen ble bygd mellom 1739 og 1752 etter tegninger av George Dance d.e. Den er i tre etasjer på høy sokkel; en portikus med seks søyler utgjør inngangspartiet. Hele bygningen gir inntrykk av å være noe sammentrengt på en snau tomt. Bygningen er en vernet bygning som grad I.

## Referanser


## Litteratur
* Sutton, P. (1992): *Dutch and Flemish Seventeenth Century Paintings: The Harold Samuel Collection*, Cambridge University Press. ISBN 0-521-41795-3 og ISBN 978-0-521-42840-8.

## Eksterne lenker
* 
* Offisielt nettsted for Mansion House
* Innsyn i Mansion House
Brun (navn)

**Brun** er et etternavn, spesielt på norsk og i mindre grad på andre språk. Det norske familienavnet kommer blant annet fra Vågå i Gudbrandsdalen, hvor det er en dialektisk uttalelse av substantivet *bro* i bestemt form entall. Broen – Brun. Navnet stammer fra en av de eldste gardene i Vågå, og ligger nettopp ved et dypt fossefall – og en bro. 

Det opprinnelige norske navnet har ingen ting med den engelske, tyske, franske eller for så vidt det vestlandske utgaven av navnet. På engelsk er navnet Brown, på tysk Braun og på fransk Le Brun. Trolig har dette navnet vist til den brune hårfargen på dem som opprinnelig fikk det. 

Brun finnes også som fornavn, blant annet i formene Bruno eller Barna, og som ledd i gårds- og stedsnavn. 

Brunen, Bruna, Veslebrunen og liknende er tradisjonelle navn på brune hester. 

## Norske slekter

1) *Slekten Brun fra Vågå*

I Vågå finner vi en gammel norsk Brun-slekt, fra det opprinnelige norske navnet. 

2) *Trondheimsmannen Mathias Bruns etterslekt (biskop [[Johan Nordahl Brun]]s slekt)*

Vi kan spore navnet tilbake til Trondheimsmannen Mathias Brun på 1600-tallet. Se Brun (slekt). 

3) *[[Militærslekten Brun]]*

Stammer fra Peter Brun (død 1679) som var oberstløytnant i Kristiansand. Av personer i denne slekten kan nevnes: 

* Hans Jacob Brun (d. 1739), offiser
*Stortingetstortingsrepresentant Johan Christopher Brun (1838–1914)
*Bokhandler John Andreas Brun (1840–1926) 
*Forlegger Fridthjov Brun (1875–1961)

## Se også
*Brunen

## Navnebærere
Ordnet etter fødselsår
*Charles Le Brun (1619–1690), fransk maler
*Johan Nordahl Brun (1745—1816), norsk dikterprest
*Herman Brun (1804—1865), norsk kjøpmann og politiker
*Christen Brun (1828–1905), norsk maler 
*Johan Lyder Brun (1870—1950), professor i teologi
*Viggo Brun (1885—1978), matematiker
*Johan Brun (1922-), fotograf
*Per Rosenblad Brun (1946-), lokalpolitiker i Tønsberg 

*Bakerkjeden Baker Brun

## Eksterne lenker
* Personer med etternavnet Brun omtalt i det danske ''Salmonsens konversationsleksikon'' fra rundt 1920
* Personer med etternvanet Bruun omtalt i ''Salmonsens konversationsleksikon''
* Personer med etternavnet Brun omtalt i det svenske ''Nordisk Familjebok'' fra begynnelsen av 1900-tallet
* Personer med etternavnet Bruun omtalt i ''Nordisk Familjebok''
Saint Kitts og Nevis’ flagg

**[[Saint Kitts og Nevis]]' flagg** er skrådelt i fargene grønt, gult, svart, gult og rødt og har to hvite stjerner i det midtre svarte båndet. Stjernene representerer offisielt håp og frihet, ikke de to øyene Saint Kitts og Nevis som en av og til kan se anført. Flaggets farger er de panafrikanske og viser til befolkningens opphav. Samtidig skal grønt stå for fruktbarhet, gult for solskinn, svart for befolkningens afrikanske herkomst, mens rødt skal minne om kampen for avskaffelse av slaveri og kolonialisme. Flagget ble innført 19. september 1983 og gjør tjeneste både som nasjonalflagg, handelsflagg og statsflagg. Kystvaktskip rapporteres å benytte en *[[White ensign]]* etter britisk mønster, dvs nasjonalflagget i kantonene av en hvit duk delt i fire av et rødt kors.
El Salvadors flagg

**El Salvadors flagg** er vannrett delt i blått, hvitt og blått, slik også flaggene for Honduras og Nicaragua er.  Denne likheten skyldes at disse landene, sammen med Guatemala og Costa Rica, utgjorde unionen Den mellomamerikanske føderasjon. Unionen førte fra starten nettopp blått, hvitt og blått i sitt flagg. El Salvadors flagg kan dermed føre sin historie tilbake til 1823.  I perioden 1865 til 1912 benyttet El Salvador et flagg basert på Amerikas forente staters flagg.  

Først i 1922 fikk El Salvador sitt nåværende flagg som finnes i flere utgaver. De enkle flagget uten tillegg av merke eller påskrift er nasjonalflagg. Orlogsflagget har riksvåpenet i midten. Begge varianter kan føres som og statsflagg på land. Handelsflagget har innskriften *DIOS UNION LIBERTAD* (GUD UNION FRIHET) i gult i den hvite stripen.

## Referanser
Perpignan

**Perpignan** (katalansk *Perpinyà*) er en kommune i departementet Pyrénées-Orientales i regionen Occitanie sør i Frankrike. Perpignan er prefektur (administrativ hovedstad) for departementet, og var hovedstaden i den tidligere provinsen og fylket Roussillon (fransk Katalonia eller Nord-Katalonia).

## Berømte personer født i Perpignan
* Hyacinthe Rigaud (1659&ndash;1743), som malte de offisielle portrettene av Ludvig XIV av Frankrike
* François Arago (1786&ndash;1853), fysiker, astronom og liberal politiker, som sikret avskaffelsen av slaveriet i de franske koloniene i 1853, ble født i den nærliggende landsbyen Estagel. Han er minnet med plassen Place Arago i sentrum av byen, og også med en statue av ham på plassen.
* Carlo Schmid (født 1896) tysk jurist og politiker (SPD).
* Robert Brasillach (1909&ndash;1945), fascistisk forfatter.
* Frédérick Bousquet (født 1981), fransk fristil- og butterflysvømmer som deltok i Sommer-OL 2000 og Sommer-OL 2004.
* Sandrine Erdely-Sayo (født 1968) pianist, som 13-åring yngste mottager av prisen til den franske kulturministeren 
* Martin Fourcade (født 1988) skiskytter
* Simon Fourcade (født 1984) først og fremst kjent som eldre bror av Martin Fourcade, dernest kjent som skiskytter

## Befolkningsutvikling
***Antall innbyggere i kommunen Perpignan***

## Referanser
* Kommunedata fra INSEE


## Eksterne lenker
* 
* Kommunedata INSEE
Nicaraguas flagg

**Nicaraguas flagg** er vannrett delt i blått, hvitt og blått, slik også flaggene for El Salvador og Honduras er. I tillegg har Nicaraguas flagg landets riksvåpen i midten. Likheten med andre mellomamerikanske flagg skyldes at landene Nicaragua, Honduras og El Salvador, sammen med Guatemala og Costa Rica, fra 1823 utgjorde unionen Den mellomamerikanske føderasjon. Unionen førte fra starten nettopp blått, hvitt og blått i sitt flagg. 
Nicaraguas flagg kan dermed føre sin historie tilbake til 1823, fikk sin nåværende utforming i 1908 mens et formelt vedtak først ble gjort 27. august 1971.  

Flagget med riksvåpen gjør tjeneste som nasjonalflagg, handelsflagg, statsflagg og orlogsflagg, men Nicaraguas flagg kan også benyttes uten riksvåpen, da som alternativt nasjonalflagg.

De blå stripene symboliserer rettferdighet og lojalitet; den hvite stripen renhet. 

## Referanser
SV Wacker Burghausen

Sportsklubben **Wacker Burghausen** har 6&nbsp;000 medlemmer og er dermed en av Tysklands største sportsklubber. Den ble grunnlagt den 13. november 1930 som bedriftssportklubb til Wacker Chemie i byen Burghausen. 

## Fotball
Hjemmebanen ligger i Burghausen i Bayern.

Fotballaget spilte i 2. Bundesliga 2002–2007.

## Plasseringer

## Bryting
Laget konkurrerer i 1. Bundesliga.

## Eksterne lenker
Offisiell hjemmeside
Pelagius II

**Pelagius II** (født ca. 520 i Roma, død 7. februar 590 i Roma) var pave fra 26. november 579 til han døde av pest 7. februar 590. 

Faren Winigild var goter, men Pelagius var født i Roma og levde hele sitt liv der.

Pelagius II ble valgt til pave da langobardene okkuperte Roma. Hans tid som pave ble preget av stridigheter mot langobardene, pest og sykdommer i Roma og stadig forfall. I striden mot de fremmede okkupantene søkte han forgjeves hjelp både fra keiseren i Bysants og fra den frankiske kongen.

Pelagius arbeidet ivrig for krav om sølibat for prestene og innstiftet en del meget strenge krav på dette området. Noen var så strenge at hans etterfølger Gregor I den store syntes at ham måtte modifisere dem noe.

## Referanser


## Litteratur
*
Bermudas flagg

**[[Bermuda]]s flagg** er en britisk *[[Red ensign]]*, hvilket betyr at flaggduken er rød og har det britiske unionsflagget (Union Jack) i kantonen, og med koloniens våpen i flaggets frie ende. Koloniens våpen viser en rød løve som holder et våpenskjold hvorpå vises vraket av skipet *Sea Venture*. Våpenet ble godkjent i 1910 og i 1915 fulgte det eget flagg med våpenet på, ukjent med hvilken hjemmel. Siden har flagget gjentatte ganger vært gjenstand for offisiell godkjennelse. Flagget fungerer også som Bermudas handelsflagg.

Fra flagget ble innført og fram til 1999 satt våpenmerket i en hvit skive. Dette var også tilfelle for de fleste andre særmerkede britiske flagg for kolonier. Tradisjonen med å sette våpenet på en hvit skive skal skyldes at den britiske marinens offisielle flaggbok, *Flags of all nations*, hadde for vane å vise merkene som satt i flaggene på en rund, hvit bakgrunn. Selv om dette bare var en illustrasjonsteknisk måte å vise merkene, ble det i praksis tolket som at hele skiven skulle være med i flagget. Framstillingen av flaggene ble endret med 1999-utgaven av *Flags of all nations*, da merkede britiske flagg nå ble framstilt med våpenet direkte mot flaggduken. For å bedre muligheten for identifikasjon ble også merkets størrelse økt. 

## Guvernørens flagg
Guvernøren, koloniens øverste myndighet og kronens representant, fører eget flagg etter samme modell som øvrige guvernører i britiske besittelser. Det vil si det britiske unionsflagget med koloniens våpenskjold omgitt av en krans i midten. 

## Litteratur
*Graham Bartram: *British Flags and Emblems*, 2004
**BR20 Flags of all nations*, 1989 Edition, 1999 Revision, Ministry of Defence, 1999
Honduras’ flagg

**Honduras' flagg** er vannrett delt i blått, hvitt og blått, slik også flaggene for El Salvador og Nicaragua er. I tillegg har Honduras' flagg  fem blå stjerner i midten. Fargene i flagget forklares med at blått står for himmelen og brorskap, mens hvitt står for fred og renhet.

Likheten med andre mellomamerikanske flagg skyldes at landene Honduras, El Salvador og Nicaragua, sammen med Guatemala og Costa Rica, fra 1823 utgjorde unionen Den mellomamerikanske føderasjon. Unionen førte fra starten nettopp blått, hvitt og blått i sitt flagg. Honduras' flagg kan dermed føre sin historie tilbake til 1823, men det ble først formelt vedtatt 9. januar 1866. De fem stjernene i Honduras' flagg representerer de fem landene som en gang utgjorde føderasjonen.

Honduras' flagg benyttes i uforandret form som nasjonalflagg, handelsflagg og statsflagg, mens orlogsflagget har riksvåpenet i midten.
Tony Roche

**Anthony Dalton Roche** (født 17. mai 1945 i Wagga Wagga, New South Wales) er en tidligere profesjonell australsk tennisspiller.

Roche ble profesjonell tennisspiller i 1968 og som profesjonell vant han 12 single- og 27 doubleturneringer. Som best var han nummer to (1969) på rankingen over mannlige singlespillere. I løpet av sin tenniskarriere vant han i årene 1965–77 17 Grand Slam-titler, én i single- 14 double- og to i mixed double. 

Roche kom litt i skyggen av sine landsmenn, Ken Rosewall, Rod Laver, Roy Emerson og John Newcombe og hans eneste Grand Slam-tittel i single vant han i 1966 i Franske Mesterskapet i Paris. Han møtte ungarske Istvan Gulyas i finalen og vant med 6-4, 6-4, 7-5. Han var i ytterligere fem singlefinaler i GS-turnerninger men tapte alle. I double var han mer fremgangsrik og sammen med John Newcombe vant han double-titler i samtlige fire Grand Slam-turneringene; fem i Australia og Wimbledon, tre i Paris og en i det amerikanske mesterskapet. Han vant også to GS-titler i mixed double, i Australia 1966 sammen med Judith Tegart og i Wimbledon i 1976 sammen med franske Françoise Durr.

Roche deltok også på det australske Davis Cup-laget i årene 1964–78, han spilte 19 Davis Cup-kamper hvorav han vant 14. Han var med på vinne finalen og  Davis Cup-trofeen fire ganger; 1965 mot Spania, 1966 mot India, 1967 mot Spania og 1977 mot Italia. 

Tony Roche ble i 1986 opptatt i International Tennis Hall of Fame.

## Grand Slam-titler
*  **[[Australian Open|Australske mesterskapet/Australian Open]]:**
** Double herrer – 1965 (sammen med John Newcombe)
** Mixed double – 1966 (sammen med Judith Tegart) 
** Double herrer – 1967 (sammen med John Newcombe)
** Double herrer – 1971 (sammen med John Newcombe)
** Double herrer – 1976 (sammen med John Newcombe)
** Double herrer – 1977 (jan) (sammen med Arthur Ashe)

*  **[[French Open|Franske mesterskapet/French Open]]:**
** Double herrer – 1965 (sammen med John Newcombe)
** Single herrer – 1966 (han beseiret Istvan Gulyas med 6-4, 6-4, 7-5 i finalen)
** Double herrer – 1967 (sammen med John Newcombe)
** Double herrer – 1969 (sammen med John Newcombe)

*  **[[Wimbledon (tennis)|Wimbledon]]:**
** Double herrer – 1965 (sammen med John Newcombe)
** Double herrer – 1968 (sammen med John Newcombe)
** Double herrer – 1969 (sammen med John Newcombe)
** Double herrer – 1970 (sammen med John Newcombe)
** Double herrer – 1974 (sammen med John Newcombe)
** Mixed double – 1976 (sammen med Françoise Durr) 

*  **[[US Open (tennis)|Amerikanske mesterskapet]]:**
** Double herrer – 1967 (sammen med John Newcombe)

## Referanser


## Eksterne lenker
*
By ved hav

**«By ved hav»** er en lokalpatriotisk sang om Kristiansund. Sangen går også under navnene «Bysangen» og «Kristiansund-sangen». Teksten ble skrevet av Paul Ohrvik og melodien av Edvard Bræin.

## Eksterne lenker
* Tekst og noter til ''By ved hav'' fra hjemmesiden til Kristiansund kommune
White Ensign

**White Ensign** er betegnelsen på et orlogsflagg dannet etter britisk mønster.  Den britiske *White Ensign* har hvit flaggduk, rødt kors (St George's Ensign) og det britiske unionsflagget *[[Union Jack]]* i øvre felt ved stangen.

Flere tidligere britiske kolonier har videreført bruken av *White ensign* med visse modifikasjoner, enklest der nasjonalflagget for de respektive land erstatter unionsflagget i kantonen. I noen tilfeller er imidlertid korset tatt bort, som eksempelvis i Australias, New Zealands eller Malaysias tilfelle, eller et særlig merke settes i den frie enden av flagget. Sør-Afrika fører som orlogsflagg en *White Ensign* med grønt kors. Litauen, som aldri har vært underlagt Storbritannia, har blått kors i sitt orlogsflagg.


Fil:Coastguard Ensign of Antigua and Barbuda.svg|Antigua og Barbuda
Fil:Naval Ensign of Australia.svg|Australia
Fil:Naval Ensign of the Bahamas.svg|Bahamas
Fil:Naval Ensign of Bangladesh.svg|Bangladesh
Fil:Naval Ensign of Barbados.svg|Barbados
Fil:Naval Ensign of Brunei.svg|Brunei
Fil:Naval Ensign of Myanmar.svg|Burma

Fil:Naval Ensign of Fiji.svg|Fiji
Fil:Naval Ensign of Ghana.svg|Ghana
Fil:Naval Ensign of Grenada.svg|Grenada
Fil:Naval Ensign of India.svg|India
Fil:Naval Ensign of Jamaica.svg|Jamaica
Fil:Naval Ensign of Jordan.svg|Jordan
Fil:Naval Ensign of Kenya.svg|Kenya
Fil:Naval Ensign of Lithuania.svg|Litauen
Fil:Naval Ensign of Malaysia.svg|Malaysia
Fil:Naval Ensign of New Zealand.svg|New Zealand
Fil:Naval Ensign of Nigeria.svg|Nigeria
Fil:Naval Ensign of Papua New Guinea.svg|Papua Ny-Guinea
Fil:Naval Ensign of Saint Kitts and Nevis.svg|Saint Kitts og Nevis
Fil:Naval Ensign of the Solomon Islands.svg|Salomonøyene
Fil:Naval Ensign of Sierra Leone.svg|Sierra Leone
Fil:Naval Ensign of Singapore.svg|Singapore
Fil:Naval Ensign of South Africa.svg|Sør-Afrika
Fil:Naval Ensign of Sri Lanka.svg|Sri Lanka
Fil:Sudanese Naval Ensign.svg|Sudan
Fil:Naval Ensign of Tonga.svg|Tonga
Fil:Naval Ensign of Trinidad and Tobago.svg|Trinidad og Tobago
Fil:Naval Ensign of Ukraine.svg|Ukraina
Fil:Naval Ensign of Vanuatu.svg|Vanuatu


## Referanser




## Litteratur
*Graham Bartram: *British Flags and Emblems*, 2004
*Tim Wilson: *Flags at Sea: A guide to the flags flown at sea by British and some foreign ships, from the 16th century to the present day, illustrated from the collections of the National Maritime Museum*, 1999
Lyefjell

**Lyefjell** er et tettsted i Time kommune i Rogaland. Tettstedet har  innbyggere per 1. januar , med bebyggelsen liggende opp i mot ei fjellside (Njåfjell).

Lyefjell ligger omtrent seks kilometer øst for kommunesenteret Bryne. I nord og vest grenser Time til Klepp, i nordøst til Sandnes, i øst til Gjesdal og Bjerkreim og i sør til Hå.

## Stedet
Tettedet ble etablert på begynnelsen av 1980-tallet. Hensikten var at nybygging rundt Bryne ikke skulle gå ut over verdifullt flatt jordbruksområde. Det er kjent for å ha særdeles god utsikt over Jæren og kyststripa langs jærkysten.

Lyefjell har den korteste historien av tettstedene i Time. Først på slutten av 1970-tallet startet boligutbyggingen i dette området av kommunen. I dag er det 700 husstander på Lyefjell. Inkludert Vestly og de nærmeste bygdene, har denne delen av Time 2900 innbyggere.

På feltet ligger barneskolen Lye skole, Lye ungdomsskole og tre barnehager.

Lyefjell blir ofte omtalt som bare Lye, som også er navnet på en del av det området som ligger nedenfor fjellsiden. Lye som sted grenser blant annet til områdene som kalles Vestly, Hinnaland, Høyland med flere. 

Time prestegjeld het tidligere Lye prestegjeld og omfattet deler av Gjesdal. Forfatteren Jens Zetlitz var peronsalkapellan i Lye prestegjeld 1790-1804 og diktet mange av sine mest kjente sanger her.

## Referanser


## Eksterne lenker
* https://snl.no/Lyefjell
* https://web.archive.org/web/20160816175416/http://lyeforsamlingshus.no/index.cfm?id=187835
Amerikansk Samoas flagg

**Amerikansk Samoas flagg** er i USAs farger blått, hvitt og rødt. I flaggets frie ende vises en hvithodehavørn (*Haliaeetus leucocephalus*) som holder i klørne en fluepisk (*fue*) og en seremoniell kniv (*nifo oti*). Ørnen er et amerikansk nasjonalsymbol som i flagget til Amerikansk Samoa skal vise til at øyene står under USAs beskyttelse. Fluepisken er et statussymbol for samoanske tradisjonelle ledere, og henspiller på deres visdom. Koblingen av amerikanske og samoanske elementer skal vise til vennskapet mellom de to folkene. Flagget ble innført 27. april 1960.

## Referanser